《萧山寄怀李大越缦》
清代·王星諴

忽忽已成三月别，故人道尔苦吟诗。伤时涕泪狂犹昔，倚树光阴病傥支。

下噀有田供著述，上春多雨足相思。商量载酒湖南路，擘脯弹筝定几时。

作者简介：（1831—1859）浙江山阴人，本名于迈，又名章，字平子，一字孟调。咸丰九年在京师应乡试，中副榜贡生。越一日卒。少时聪慧，执笔为文，常有新义。诗幽咽多哀怨。有《西凫残草》。